Armas, nyt sen sanonetkin
Armas, nyt sen sanonetkin:
 Lietkö utukuva vaan,
 Joita kesän viilein hetkin
 Laulaja luo aivoissaan?

 Ethän kai! ei tuota suutas,
 Silmää, joss’ on tenho tuo,
 Sulon sievää lapsekkuuttas,
 Niit’ ei runoniekka luo.

 Veriyököt, hirmuliskot,
 Sepikäärmeet, pedot, kyyt,
 Vain nuo Louhen häijyt siskot
 Loivat runoniekan lyyt.

 Mutta sull’ on oikkus ainot,
 Vienon armaat kasvos nuo
 Ja nuo katsees viekkaat, kainot, –
 Niit’ ei runoniekka luo.

de:Liebste, sollst mir heute sagen
it:Venti canti di H. Heine tradotti/Liebste, sollst mir heute sagen
ru:Друг, откройся предо мною (Гейне/Тютчев)
uk:Ти скажи мені, кохана (Гейне/Леся Українка)